TFG วิ่งแรง 5% นิวไฮรอบ 3 ปี โบรกฯ แนะซื้อเป้า 6.10 บ. รับราคาหมู-ไก่แพงขึ้น
TFG วิ่งแรง 5% นิวไฮรอบ 3 ปี โบรกฯ แนะซื้อเป้า 6.10 บ. รับราคาหมู-ไก่แพงขึ้น ล่าสุดอยู่ที่ 5.50 บาท บวก 0.25 บาท หรือ 4.76% มูลค่าซื้อขาย 118.59 ล้านบาท
TFG วิ่งแรง 5% นิวไฮรอบ 3 ปี โบรกฯ แนะซื้อเป้า 6.10 บ. รับราคาหมู-ไก่แพงขึ้น ล่าสุดอยู่ที่ 5.50 บาท บวก 0.25 บาท หรือ 4.76% มูลค่าซื้อขาย 118.59 ล้านบาท
12 ม.ค. 2564

ผู้สื่อข่าวรายงานว่า ราคาหุ้น บริษัท ไทยฟู้ดส์ กรุ๊ป จำกัด (มหาชน) หรือ TFG  ล่าสุด ณ เวลา 11.37 น. อยู่ที่ 5.50 บาท บวก 0.25 บาท หรือ 4.76% สูงสุดที 5.55 บาท ต่ำสุดที่ 5.25 บาท ด้วยมูลค่าซื้อขาย 118.59 ล้านบาท โดยราคาหุ้น TFG ปรับตัวขึ้นสูงสุดในรอบ 3 ปี นับตั้งแต่ราคาหุ้นอยู่ที่ระดับ 5.50 บาท เมื่อวันที่ 31 ม.ค.2561

ทั้งนี้ บล.คันทรี่ กรุ๊ป ระบุในบทวิเคราะห์ แนะนำ “ซื้อ” TFG ราคาเป้าหมาย 6.10 บาท โดยในเดือน ม.ค. ราคาหมูและไก่เริ่มเห็นการฟื้นตัวเมื่อเทียบกับเดือนธ.ค. โดยราคาหมู ม.ค. อยู่ที่ 78.5 บาท / กก. + เพิ่มขึ้น 7.5% เมื่อเทียบจากเดือนก่อน ส่วนไก่อยู่ที่ 34 บาท / กก. +6.2% เมื่อเทียบจากเดือนก่อน ถือเป็นปัจจัยบวกตรงต่อบริษัท
ส่วน บล.บัวหลวง ระบุในบทวิเคราะห์ว่า จากกรณีที่ราคาเนื้อหมูใน 3 ประเทศมีการปรับตัวขึ้นแรงในช่วงปลาย ธ.ค. ต่อเนื่องมาในเดือน ม.ค. โดยราคาหมูในประเทศไทยปรับตัวขึ้นทั้งในกรุงเทพฯ (เพิ่มขึ้น 8% มาที่ 78 บาท/กก.) และต่างจังหวัด (เพิ่มขึ้น15-20% มาที่ระดับ 80 บาท/กก.) ซึ่งเมื่อเทียบกับต้นทุนของผู้ประกอบการรายใหญ่ที่ระดับ 55-60 บาท/กก. (แม้ต้นทุนราคาวัตถุดิบจะปรับขึ้น) เป็นระดับที่มีอัตรากำไรที่ค่อนข้างสูง
โดยคาดราคาหมูในประเทศจะยืนระดับสูงได้ต่อเนื่องจากการเข้าสู่เทศการตรุษจีน, อากาศที่ร้อนส่งผลต่ออุปทาน และอุปสงค์ที่ฟื้นตัว ในด้านของราคาหมูในจีนปรับตัวขึ้นกว่า 25% มาที่ระดับ 37 หยวน/กก. ใกล้เคียงระดับสูงสุดปี 2563 ที่ 40 หยวน/กก. และสถิติสูงสุดที่ 42 บาท/กก. หนุนโดยอุปสงค์ที่ฟื้นตัว ในด้านของราคาหมูในเวียดนามเองปรับตัวขึ้น 12% และคาดจะฟื้นตัวต่อเนื่องจากอุปทานที่ตึงตัวขึ้นหลังจากก่อนหน้านี้ผู้ประกอบการรายเล็กมีการปล่อยอุปทานเข้ามาในตลาดจาก ASF
ดังนั้นจึงมองว่าจากราคาหมูที่ปรับตัวขึ้นมา และมีแนวโน้มจะยืนในระดับสูงได้ต่อเนื่องน่าจะหนุนให้ทั้ง CPF และ TFG เทรดในระดับ PER ที่สูงขึ้นใกล้กับหรือสูงกว่าระดับ PER เฉลี่ยในระยะยาว รวมถึงเรายังคงชอบกลุ่มไก่จากการฟื้นตัวของราคาไก่และปริมาณการส่งออก จึงยังคงคำแนะนำ “ซื้อ” ทั้ง CPF, TFG และ GFPT